**KUTSESTANDARD**

**Juhtivraamatupidaja, tase 7**

**Kutsestandard on dokument**, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

|  |  |
| --- | --- |
| **Kutsenimetus** | **Eesti kvalifikatsiooniraamistiku (EKR) tase** |
| Juhtivraamatupidaja, tase 7 | 7 |

**A-osa**

**TÖÖ KIRJELDUS**

|  |
| --- |
| **A.1 Töö kirjeldus** |
| 7. taseme juhtivraamatupidaja tegeleb finants-, juhtimis- ja maksuarvestusega, finantsaruannete analüüsiga, kulu- ja eelarvestusega ning audiitorkontrolliga. Ta töötab äri-, avalikus- või mittetulundussektoris. Tema põhilised tööülesanded on raamatupidamise töö planeerimine, juhtimine ja järelevalve teostamine, struktuuriüksuse esindamine suhetes organisatsiooni siseste ja väliste osapooltega; eelarvete ning finantsaruannete ettevalmistamine ja koostamine; finantstegevuse analüüs ning ressursside efektiivse kasutamise tagamine. Ta on võimeline vastu võtma õigeid rahandusalaseid otsuseid ja oskab maandada finantsriske.  Juhtivraamatupidaja töö eeldab isiklikku vastutust ja iseseisvust ning nõuab koostööd meeskonna/grupi teiste liikmetega ja vastutab alluvate töö eest.  Juhtivraamatupidaja planeerib oma tööd ja aega, on täpne ja kohusetundlik ning hea suhtleja.  Raamatupidamise kutsealal on välja töötatud kutsed kolmel tasemel:  - Raamatupidaja, tase 5  - Vanemraamatupidaja, tase 6  - Juhtivraamatupidaja, tase 7 |
| Ettepanekud/kommentaarid: |
| **A.2 Tööosad** |
| A.2.1 Finantsarvestus  A.2.2 Maksuarvestus  A.2.3 Juhtimisarvestus |
| **A.3 Kutsealane ettevalmistus** |
| Juhtivraamatupidajal on magistrikraad või sellele vastav kvalifikatsioon, praktiline töökogemus raamatupidajana ning läbitud erialased täienduskoolitused. |
| Ettepanekud/kommentaarid: |
| **A.4 Enamlevinud ametinimetused** |
| Finantsjuht, pearaamatupidaja, vanemraamatupidaja, raamatupidaja, *controller*. |
| Ettepanekud/kommentaarid: |
| **A.5 Regulatsioonid kutsealal tegutsemiseks** |
| Regulatsioonid kutsealal tegutsemiseks puuduvad. |
| **A.6 Tulevikuoskused** |
| Kasvav tähtsus on nõustamisoskusel ja oskusel automatiseerida tööprotsesse. |
| Ettepanekud/kommentaarid: |

**B-osa**

**KOMPETENTSUSNÕUDED**

|  |
| --- |
| **B.1. Kutse struktuur** |
| Kutse taotlemisel tuleb tõendada üldoskused ja kõik kompetentsid. |

|  |
| --- |
| **B.2. Juhtivraamatupidaja, tase 7 üldoskused** |
| Tegevusnäitajad:   1. Järgib raamatupidaja kutse-eetika koodeksit (vt https://www.erk.ee/); on teadlik oma tööalasest vastutusest ning arvestab sellega otsuste tegemisel. 2. Tunneb valdkonna alusteooriaid. Järgib asjakohaste seaduste ja õigusaktide norme, s.h andmekaitsereeglid, rahapesu tõkestamine, tööõigus. 3. Töötab strateegiliselt, et jõuda organisatsiooni eesmärkide täitmiseni. 4. Mõistab probleeme ja seoseid finants- ja maksuarvestuse vahel, pakub lahendusi. 5. Mõistab selle tööandja õiguslikku loogikat, kelle heaks ta töötab. 6. Reageerib paindlikult muutustele ja võtab kaalutletud riske ja mõistab sisekontrolli toimimise loogikat. 7. Töötab oma valdkonnas meeskonnajuhina, kaasates erinevaid partnereid, motiveerib ja arendab meeskonnaliikmeid, suunates neid eesmärgipärasele tööle, lahendab konflikte, kaitseb argumenteeritult oma seisukohti, annab meeskonnale konstruktiivset tagasisidet. 8. Mõistab kultuurilisi ja keelelisi erinevusi ja suhtleb erinevate inimestega, esitab ja kaitseb oma seisukohti suuliselt ja kirjalikult, töötab efektiivselt multikultuurses keskkonnas. 9. Täiendab end sihipäraselt oma erialal, hoides ennast kursis erialase kirjanduse ja õigusaktidega. Omab ülevaadet üldistest suundadest finantsarvestuse standardite arengutes. 10. Kasutab oma töös korrektset riigikeelt tasemel C1 ja vähemalt ühte võõrkeelt tasemel B1 (Lisa 1). 11. Valib ettevõtte spetsiifikast lähtuvalt sobiva tarkvara raamatupidamisarvestuseks. Kasutab oma töö korraldamisel maksimaalselt tarkvara võimalusi (nt e-arved, pangaliidestused, EMTA liidestused jm). Mõistab tarkvara toimimist ning vajadusel kontrollib, kas tarkvaras kajastatud tehingud saavad kajastatud korrektselt ning vastavalt valitud arvestuspõhimõtetele ning seadusandlusele. 12. kasutab infotehnoloogilisi vahendeid vastavalt digioskuste enesehindamise skaala iseseisva kasutaja tasemele (Lisa 2). |
| Ettepanekud/kommentaarid: |

|  |
| --- |
| **B.3 Kompetentsid** |

**KOHUSTUSLIKUD KOMPETENTSID**

|  |  |
| --- | --- |
| **B.3.1 Finantsarvestus** | **EKR tase 7** |
| Tegevusnäitajad:   1. Dokumenteerib ja kirjendab keerulisemaid, ebaregulaarsest äritegevusest tekkivaid majandusstehinguid. Juhib ja korraldab raamatupidamisüksuse tööd, valides sobivaid juhtimismeetodeid. Analüüsib valitud arvestuse põhimõtteid ja meetodeid. Korraldab ja kontrollib dokumendikäivet vastavalt õigusaktidele. 2. Korraldab või vajadusel arvestab töötasusid võttes aluseks töölepinguseaduse, maksuseadused ja muud tööõigust ja töötasuarvestust reguleerivad õigusaktid. 3. Koostab väikeettevõtja, keskmise suurusega ettevõtja, suurettevõtja, konsolideeriva üksuse, MTÜ (sh korteriühistu) ja sihtasutuse raamatupidamise sise-eeskirja. Kontrollib, et konsolideerimisgruppi kuuluvad ettevõtted kasutavad samu arvestuspõhimõtteid ja regulatsioone. 4. Orienteerub avaliku sektori finantsarvestuse ja -aruandluse erisustes; koostab avaliku sektori üksuse raamatupidamise sise-eeskirja järgides üldeeskirja nõudeid. 5. Korraldab väikeettevõtja, keskmise suurusega ettevõtja, suurettevõtja ja konsolideerimisgruppi kuuluvate ettevõtete nõuete (sh arvelduskontod ja sularahakassad) ja kohustiste saldode inventeerimise. ning koostab nende ettevõtete raamatupidamise aastaaruandeid, võttes aluseks Eesti finantsaruandluse standardi. 6. Koostab ja esitab muid riigi poolt nõutavaid majandustegevust puudutavaid aruandeid (statistilised aruanded jmt). 7. Järgib ettevõtte protsessides vajalikke sisekontrollimeetmeid vigade ja pettuste vältimiseks finantsaruannetes. Arendab koostööd siseaudiitoritega sisekontrollimudelite efektiivseks kasutamiseks. 8. Konsulteerib juhtkonda ja teisi asjassepuutuvaid töötajaid raamatupidamise korraldust ja finantsaruandlust puudutavate õigusaktide ja nende muutuste teemal. | |
| Ettepanekud/kommentaarid: | |
| **B.3.2 Maksuarvestus** | **EKR tase 7** |
| Tegevusnäitajad:   1. Korraldab majandusüksuse maksuarvestust vastavalt kehtivatele õigusaktidele. Analüüsib majandusüksuse maksukoormust ja pakub võimalikke alternatiive. Kontrollib maksuarvestuse õigsust ja vastavust kehtivatele õigusaktidele. 2. Kontrollib ja vastutab maksudeklaratsioonide korrektse täitmise eest. 3. Esindab tööandjat MTA-s kõikides maksundusalastes küsimustes. 4. Teavitab juhtkonda ja teisi asjassepuutuvaid töötajaid maksuseaduste muudatustest. Konsulteerib juhtkonda võimalikest alternatiividest, rakendab majandustehingute puhul kompleksselt erinevaid maksuseadusi. Kooskõlastab alternatiivsed maksuotsused audiitoriga. | |
| Ettepanekud/kommentaarid: | |
| **B.3.3 Juhtimisarvestus** | **EKR tase 7** |
| Tegevusnäitajad:   1. Loob ja arendab juhtimisarvestuse süsteemi, teeb ettepanekuid kuluarvestuse ja kulude juhtimise täiustamiseks. Nõustab juhte otsuste langetamisel. 2. Koostab lühi- ja pikaajalisi majandusprognoose, võttes aluseks välis- ja sisekeskkonna arenguid. Loob eelarvestussüsteemi ja juhib eelarvestusprotsessi. Osaleb finantseerimisotsuste tegemisel ja koordineerib investeeringute tasuvusanalüüsi koostamist. 3. Koordineerib finantsanalüüsi alast tööd ettevõttes. Analüüsib finantsaruandeid, kasutades hälbeanalüüsi (horisontaal- ja vertikaalanalüüs) ning suhtarvude ja KMK analüüsi kõiki meetodeid. Hindab ettevõtte väärtust, osaleb juhtimisotsuste langetamisel ja strateegia kujundamisel. | |
| Ettepanekud/kommentaarid: | |

**C-osa**

**ÜLDTEAVE JA LISAD**

|  |  |
| --- | --- |
| **C.1 Teave kutsestandardi koostamise ja kinnitamise kohta ning viide ametite klassifikaatorile** | |
| 1. Kutsestandardi tähis kutseregistris | Täidab kutseregistri töötaja |
| 1. Kutsestandardi koostajad: | Juta Püvi, JMP Konsultatsioonid OÜ, juhatuse liige  Ene Rammo, Eesti Kaubandus-Tööstuskoda, finantsdirektor  Virge Rattassepp, V.Finantser OÜ, juhatuse liige,  Eesti Raamatupidajate Kogu, juhatuse liige  Krista Teearu, Robby & Bobby OÜ, juhatuse liige  Juta Tikk, Tartu Ülikool, lektor, Raamatupidamisteave OÜ, juhatuse liige  Ester Vahtre, Tallinna Tehnikaülikool, Ärikorralduse instituut, lektor |
| 1. Kutsestandardi kinnitaja | Äriteeninduse ja Muu Äritegevuse Kutsenõukogu |
| 1. Kutsenõukogu otsuse number |  |
| 1. Kutsenõukogu otsuse kuupäev |  |
| 1. Kutsestandard kehtib kuni alates |  |
| 1. Kutsestandardi versiooni number |  |
| 1. Viide Ametite Klassifikaatorile (ISCO 08) |  |
| 1. Viide Euroopa kvalifikatsiooniraamistikule (EQF) |  |
| **C.2 Kutsenimetus võõrkeeles** | |
| Inglise keeles Controller general, level 7 | |
| Saksa keeles Buchhalter | |
| Vene keeles главный бухгалтер | |
| **C.3 Lisad** | |
| Lisa 1 [Keelte oskustasemete kirjeldused](https://www.kutsekoda.ee/wp-content/uploads/2019/04/Keelte-oskustasemete-kirjeldused_KS-lisa_uus.pdf)  Lisa 2 [Digipädevuste enesehindamise skaala](https://www.kutsekoda.ee/wp-content/uploads/2019/04/Digipädevuste-enesehindamise-skaala.pdf) | |
| Ettepanekud/kommentaarid: | |